**Întâmplare**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu-i nimic întâmplător

cât trăim sub soare,

întâlnirea noastă însă

a fost o-ntâmplare.

Ne-am privit şi ne-am plăcut

în aceeaşi clipă,

a fost soarta, primăvara,

ora potrivită...

Şi iubirea vieţii noastre

tot ne-a dăruit,

n-am fost un cuplu oarecare,

ci unul reuşit.

Mi-am dorit în astă viaţă

să îţi fiu iubită,

aşa a vrut ursitoarea,

să fiu fericită.

Parcurgând al vieţii drum,

ne-am trăit iubirea,

pereche complementară

împlinind menirea.

Şi ne-am dăruit ceva,

mai presus de toate,

fiica noastră - vis transpus,

în realitate.

Şi a vrut El - Creatorul,

să fie frumoasă,

să-l aibă pe vino-ncoa

şi minte aleasă.

Amândoi am adorat-o

de când era mică,

au iubit-o şi bunicii,

toţi am îndrăgit-o.

Într-o zi de primăvară,

tu ne-ai părăsit...

a fost alegerea ta,

ce mult ne-ai iubit!

Şi din acelaşi motiv,

vorbind despre tine,

regăsim în amintiri

zilele senine.

Viaţa merge înainte,

cum ne este dat,

uneori mi-e dor de tine,

nu uit niciodată.

Poate într-o bună zi,

cine ştie-n care,

ne vom întâlni, din nou,

tot din întâmplare.